**Fordin Quickclear-lämmitettävä tuulilasi on edelleen suosikki Euroopan talvessa**

* Lämmitettävällä tuulilasilla on edelleen kova kysyntä vaikka ensiesittelystä on kulunut jo neljännesvuosisata
* Patentoitu Fordin teknologia poistaa lumen ja jään tuulilasilta vaivattomasti
* Quickclear®-järjestelmä suojaa tuulilasia myös naarmuilta, estää jäätymisen ja poistaa huurteen tuulilasista

**Helsinki 1.12. 2011** – Piikkikoroilla, CD-koteloilla, luottokorteilla ja paljailla käsillä on yllättävä yhteinen tekijä – Euroopan autoilijat ovat käyttäneet niitä kaikkia autojen tuulilasin puhdistamiseen jäästä ja lumesta.

Fordin asiakkaiden ei kuitenkaan tarvitse täristä kylmässä pakkasaamuina, kiitos Fordin Quickclear-tuulilasiteknologian. Quickclear on hyvin ohuiden lämmitysjohtojen verkko, joka on upotettu kahden tuulilasikerroksen väliin. Lämmitysjohtojen verkko poistaa jään tuulilasista nopeasti ja estää sitä huurtumasta, jolloin autoon saadaan hyvä näkyvyys hetkessä.

Patentoitu järjestelmä esiteltiin Fordin Scorpio-mallissa 26 vuotta sitten ja Quickclear on edelleen erittäin suosittu ominaisuus kaikissa Fordin automalleissa.

“Jotkin teknologiat tulevat ja menevät, mutta Quickclear on kestänyt hyvin ajassa”, sanoo Fordin varaosa- ja huoltojohtaja Johan Lindberg. "Ei ole mitään tylsempää kuin kiirehtiä autoon pakkasaamuna myöhässä töistä ja huomata, että tuulilasi on syvän jääkerroksen peitossa. Quickclear-ominaisuuden avulla voit vain painaa nappia ja seurata muutamien sekuntien ajan, kun tuulilasin lämmitysjärjestelmä puhdistaa jään tai lumen pois.”

Koska järjestelmä lämmittää lasin, se auttaa myös sulattamaan jäiset tuulilasinpyyhkijät. Quickclear pidentää pyyhkijänsulkien ikää ja vähentää pyyhinten moottorin rasitusta. Quickclear on tietysti hyödyllinen myös silloin, kun tuulilasi huurtuu ajon aikana.

**Tiesitkö?**

Autoglassin viime talvena Euroopassa teettämän kyselyn mukaan jopa 38 prosenttia autoilijoista kertoi turvautuneensa käyttämään paljaita käsiään jäänpoistossa auton tuulilasista. Lähes puolet (45 prosenttia) sanoi käyttäneensä luottokorttia jääraappana ja 41 prosenttia myönsi yrittäneensä irrottaa jäätä käsineellä hankaamalla. Hälyttävämpää on se, että 13 prosenttia kyselyyn vastanneista tunnusti heittäneensä kuumaa vettä jäiselle tuulilasille.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 166 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com